钦定古今图书集成/明伦汇编/氏族典/第232卷 > 杨方盛
## 钦定古今图书集成/明伦汇编/氏族典/第232卷 > 杨方盛

按《云南通志》：“方盛，字大豫，万历丙辰会魁。初授湖广
大冶令，不数月，刑清政理。考选山西道御史，巡按河
南，剔蠹锄奸，甚见丰采。巡视长芦盐政，巨商敛手。补
京畿道，适遇黔中奢安之叛，条陈《安边》、调援、剿贼、开
路诸疏，廷议伟之。随迁太仆寺少卿，提督西路马政，
迁右通政，历应天府尹，持体有政声。崇祯壬午，擢南”
户部右侍郎兼都御史，总督粮储。告归，卒。

贡生授贵阳通判，理毕节卫事，秩满，进同知。天启二
年，安邦彦反，围贵阳，以成身督吏民拒守，而卫吏阮
世爵为内应，引贼入城，城遂陷。以成仓皇投缳，贼絷
之去，乃为书述贼中情形，置竹筒中，令弟以恭赴云
南告变。行至散纳溪，贼搜得其书，遂并以成杀之。家”
属死者十三人。